Αδόλφος του Νάσσαου-Σάουμμπουργκ

Ο Αδόλφος, γερμ. Adolph (23 Ιανουαρίου 1629 - 19 Δεκεμβρίου 1676) από τον Οίκο του Νάσσαου ήταν πρίγκιπας του Νάσσαου-Σάουμμπουργκ.

Βιογραφία
Ήταν ο δευτερότοκος γιος του Λουδοβίκου Ερρίκου, πρίγκιπα του Νάσσαου-Ντίλενμπουργκ και της Αικατερίνης, κόρης του Λουδοβίκου Α΄, κόμη του Σάιν-Βίτγκενσταϊν. Μεγαλύτερος αδελφός του ήταν ο Γεώργιος Λουδοβίκος.

Νυμφεύτηκε την Ελισάβετ Καρλόττα, κόμισσα του Χόλτσαππελ και κυρία του Σάουμμπουργκ. Από τότε ονόμασε τον εαυτό του κόμη του Νάσσαου-Σάουμμπουργκ. Το 1662 απεβίωσε ο πατέρας του και τον διαδέχθηκε ο Γεώργιος Λουδοβίκος στο Ντίλενμπουργκ, εκτός από την περιοχή του Ντρίντορφ, που δόθηκε στον Αδόλφο. Οι δύο γιοί του Αδόλφου έζησαν το πολύ ένα έτος, έτσι το 1676 απεβίωσε χωρίς επιζώντες άρρενες απογόνους. Η κόρη του Καρλόττα κληρονόμησε το Χόλτσαππελ και το Σάουμμπουργκ, περιοχές της μητέρας της.

Οικογένεια
Νυμφεύτηκε το 1653 την Ελισάβετ-Καρλόττα, κόρη και κληρονόμο του Πέτερ-Μέλαντερ, κόμη του Χόλτσαππελ και είχε τέκνα:
 Ερνεστίνη-Καρλόττα 1662-1732, παντρεύτηκε πρώτα τον δεύτερο εξάδελφο του πατέρα της Γουλιέλμο-Μαυρίκιο, πρίγκιπα του Νάσσαου-Ζίγκεν και έπειτα τον Φρειδερίκο-Φίλιππο του Γκόιντερ-Ράμπενσταϊνερ.
 Ιωάννα-Ελισάβετ 1663-1700, παντρεύτηκε τον Φρειδερίκο-Αδόλφο κόμη του Λίππε-Ντέτμολντ.
 Καρλόττα 1673-1700, παντρεύτηκε τον Λέμπρεχτ κόμη του Άνχαλτ-Τσάιτς-Χόυμ.
 άλλα 5 τέκνα, απεβίωσαν το πολύ ενός έτους.

Αναφορές
 Johann Samuel Ersch, Johann Gottfried Gruber: Allgemeine encyklopädie der wissenschaften und künste in alphabetischer Folge, Johann Friedrich Gleditsch, Leipzig 1818, p. 430

Εξωτερικοί σύνδεσμοι

Αναφορές

Οίκος του Νάσσαου